text: Frist for sletning af sundhedsdata lukker til midnat
  27 marts 2015 kl. 15.39
  Borgere der ønsker at få slettet oplysninger i DAMD, skal skynde sig. Frist udløber t 27. marts til midnat.
  Region Syddanmark har fra den 28. marts 2015 ikke længere ret til at imødekomme borgernes anmodning om at få slettet deres egne oplysninger i Dansk AlmenMedicinsk Database (DAMD).
  Det skriver Region Syddanmark i dag i en pressemeddelelse.
  Det skyldes, at Rigsarkivet i dag har udstedt konkrete retningslinjer for aflevering af DAMD til Rigsarkivet. Det er sket i form af en såkaldt arkiveringsbestemmelse, som Region Syddanmark har modtaget her i formiddag.
  Region Syddanmark er af Rigsarkivet blevet instrueret i, at regionen fra datoen for udstedelse af arkiveringsbestemmelsen ikke længere må slette oplysninger om enkelt-borgere i databasen.
  Derfor bliver muligheden for at anmode om sletning af egne oplysninger fjernet fra regionens hjemmeside kl. 24.00 i dag den 27. marts 2015.
  